ఆస్ట్రేలియా ఓపెన్‌ మిక్స్‌డ్‌
డబుల్స్‌ క్వార్టర్స్‌లో బోపన్న,గాబ్రియేలా
మెల్‌బోర్న్‌: మిక్స్‌డ్‌ డబుల్స్‌లో భారత టెన్నిస్‌ దిగ్గజం బోపన్న,కెనడాకు చెందిన గాబ్రియేలా దబ్రోస్కీ జంట క్వార్టర్‌ ఫైనల్లోకి ప్రవేశించింది. ఆస్ట్రేలియా ఓపెన్‌టెన్నిస్‌ రెండవ రౌండ్‌లో భాగం గా మంగళవారం జరిగిన ఈవెంట్‌లో లుకాన్‌ కుబాట్‌(పొలెండ్‌) చన్‌యంగ్‌ జాన్‌ (తైవాన్‌)పై బోపన్న జోడి విజయం సాధించింది. గంట 16 నిముషాల పాటు హోరాహోరీగా సాగిన మ్యాచ్‌లో బోపన్న జంట 6-4,5-7,10-3తో ప్రత్యర్థి జంటపై విజయం సాధించింది.మరోవైపు భారత్‌ టెన్నిస్‌ స్టార్‌ లియాండర్‌ పేస్‌,మార్టినా హింగిస్‌ జోడి ఇప్పటికే మిక్స్‌డ్‌ డబుల్స్‌లో క్వార్టర్‌ ఫైనల్‌ బెర్త్‌ను ఖరారు చేసుకున్న సంగతి తెలిసిందే. సానియాతో బోపన్న : ఆస్ట్రేలియా ఓపెన్‌లో మిక్స్‌డ్‌ డబుల్స్‌ విభాగంలో భారత క్రీడాకారులు క్వార్ట ర్స్‌కు దూసుకెళ్లారు.విదేశీ ఆటగాళ్లతో జతకట్టిన సానియా,బోపన్న,లియాండర్‌ పేస్‌ తమ అద్భుత ప్రదర్శనతో క్వార్టర్‌ ఫైనల్స్‌కు చేరుకున్నారు.దీంతో క్వార్టర్‌ ఫైనల్‌లో భారత క్రీడాకారు లే ప్రత్యర్థుల య్యారు.తాజాగా సానియా జోడి షియా-జింగ్‌ జోడిపై 2-6,6-3,10-6 తేడాతో విజయం సా ధించి క్వార్టర్స్‌కు దూసుకెళ్లింది. స్విన్‌ స్టార్‌ మార్టి నా హింగీస్‌తో జోడి కట్టిన లియాండర్‌ పేస్‌, కెనడా క్రీడాకారిణి గాబ్రియల్‌ డబ్రోస్కిత్‌తో జోడి కట్టిన బోపన్న ఇప్పటికే క్వార్టర్స్‌ చేరారు.దీంతో బుధవారం జరిగే మిక్స్‌డ్‌ డబుల్స్‌ క్వార్టర్స్‌ ఫైన ల్లో సానియా,ఇవాన్‌ డోడిగ్‌ (క్రొయేషియా) జోడి బోపన్న జోడిని ఢీకొట్టనుంది. గురువారం జరిగే మరో క్వార్టర్‌ ఫైనల్‌ మ్యాచ్‌లో పేస్‌ జోడి స్టోసుర్‌,గ్రోత్‌ జోడితో తలపడనుంది.